La V edició de la Travessia Canal de Nado posa Gandia de la natació en mar obert
04 març 2025

## La V edició de la Travessia Canal de Nado posa Gandia de la natació en mar obert04 març 2025Última actualització: 04 març 2025

![](../gestion/img/cb74ff1ef8a1302924c689bd033707945c7fcf6e91cf9e2bf34efbef81f16471.jpg)  
  

El regidor d'Esports, **Jesús Naveiro**, acompanyat per la presidenta del Club Natació i Esports Gandia (NiE), **Pilar Martí**, i **Carlos Sanjuan**, director de Màrqueting de Hyundai Autoalmenar, han presentat aquest matí en la piscina coberta del poliesportiu la cincena edició de la Travessia Canal de Natació, que se celebrarà a la platja de Gandia el pròxim 19 d'abril.

  
"_És una prova espectacular que es desenvolupa en aigües obertes. Esperem que tant els nadadors com el públic gaudisquen d'una gran jornada de natació_", ha explicat el regidor, qui ha informat que les inscripcions per a la prova ja es poden realitzar en https://www.crono4sports.es i que la participació està limitada a 300 nadadors.  
La distància de la competició és de 2.200 metres i l'eixida i meta de la prova tindran lloc a l'altura del Passeig Marítim, 85.

Per la seua part, la presidenta del club ha expressat el seu desig d'arribar al límit de participants i ha animat la ciutadania en general a acudir el dia de la prova a la platja perquè “_és un esdeveniment molt bonic_”. Martí també ha aprofitat la seua intervenció per a agrair a les empreses col·laboradores, La Vital i Hyundai Autoalmenar, la seua implicació amb les activitats que desenvolupa el NiE Gandia. _"Sense la col·laboració de les empreses i de l'Ajuntament de Gandia, les proves que organitzem no podrien dur-se a terme_".

Finalment, Sanjuan ha agraït al Club la possibilitat de treballar amb el NiE i ha destacat que Hyundai és una marca que aposta especialment per la natació, com demostra el fet que la nadadora Mireia Belmonte siga una de les principals imatges de la natació del nostre país.

[Twittear](https://twitter.com/share)